Titán (mitoloxía)

Os titáns, masculino, e titánides ou titanias, feminino, foron deidades da primeira xeración divina, na mitoloxía grega, nacidos da unión entre Xea e Urano. Uníronse entre si para procrear a segunda xeración de deuses, chamados Olímpicos, aínda que dous titáns uníronse a femias doutras estirpes (Xapeto con Clímene, unha oceánide, e Crío con Euribia), e dúas titánides, Temis e Mnemósine, foron compañeiras de Zeus.

O seu número é diferente segundo os autores. Na Teogonía de Hesíodo son seis, que reciben os nomes de Océano, Ceo, Hiperión, Crío, Xapeto e Cronos, os varóns; e Tetis, Rea, Temis, Mnemósine, Febe e Tía, as mulleres:Pierre Grimal sinala que hai autores que inclúen a Dione e considérana unha das fillas de Urano e Xea, unha titánide máis, para outros foi unha oceánide, filla de Océano e Tetis; mesmo hai quen a fai filla de Atlas. 

 Océano, o maior, señor das augas;
 Ceo, «o que pensa» ;
 Crío, o que vai ao oeste
 Hiperión, «o que está por riba», o lume celeste;
 Xapeto, «o que precipita», devanceiro dos humanos;
 Tía, «a divina», creadora dos metais preciosos;
 Rea, esposa de Cronos;
 Temis, «a lei divina», que preside sobre a xustiza;
 Mnemósine, «a que lembra», fundadora da linguaxe;
 Febe, «a brillante», coroada de ouro, o luar;
 Tetis, preside a fecundidade mariña ;
 Cronos, o derradeiro en nacer, que castrará o seu pai, Urano, cun fouciño e o destronará

Zeus rebelouse contra o seu pai Cronos, nunha guerra coñecida como Titanomaquia, na que se enfrontaron Zeus e os seus irmáns contra os titáns (mentres que as titánides se mantiveron neutrais). 

Mitoloxía
Segundo Elvira Barba, o mito dos titáns ten raíces neolíticas, anteriores á chegada dos pobos indoeuropeos a Grecia. 

Salvo Temis e Mnemósine, por un lado, e Cronos e Rea, por outro, os titáns no desenvolveron un perfil propio e apenas aparecen na iconografía. En todo caso, sábese que Océano e Tetis se mantiveron na ribeira da Terra polo seu comportamento neutral durante a guerra, e que criaron a Hera. Océano pode ser representado con atributos relacionados co seu carácter acuático (áncora, remo, ánfora que verte auga), pero son máis características unhas pinzas de cangrexo sobre a súa cabeza, con pelo largo, barba mollada e auga saíndo da súa boca.

Tetis represéntase, adoito en mosaicos, como muller sentada e máis ou menos núa, rodeada de peixes e monstros acuáticos, ás veces cun remo, e sempre cunhas ás na fronte. Pode estar soa ou acompañando a Océano.

No altar de Pérgamo figuran representadas as titánides Tía e Febe.

 Descencencia dos titáns 

 Océano e Tetis 
Segundo a Teogonía de Hesíodo, os titáns Océano e Tetis tiveron tres mil oceánidas, ninfas das augas, e tres mil ríos.

 Cronos e Rea 
Cronos e Rea procrearon a primeira xeración de Olímpicos, que tomaron o poder: Hestia, Demeter, Hera, Hades, Poseidón e Zeus.

 Xapeto 
Xapeto tivo cinco fillos cunha das fillas de Océano, Climene: Atlas, Prometeo, Menetios, Epimeteo e Hesperos.

 Hiperión e Tea 
Hiperio e Tea deron lugar a tres fillos: Helios, Selene e Eos, ou sexa, o sol, a lúa e a aurora.

 Crío 
Crío e Euribe (filla de Gaia e de Pontos) tiveron tres fillos: Astreo, Palas e Perseo.

 Ceo e Febe 
Segundo Hesíodo, Ceo e Febe tiveron dous: Asteria e Leto.

 Temis 
Segunda esposa de Zeus, Temis trouxo ao mundo a Astreo, as moiras e as horas.

 Mnemosine 
Mnemosine, unha das compañeiras de Zeus, procreou as nove musas.
 Notas

Véxase tamén 

 Bibliografía 



Categoría:Criaturas da mitoloxía grega